Şəlalə Şahvələdqızı

Şəlalə Şahvələd qızı Quliyeva () — Azərbaycan aktrisası, Azərbaycan Respublikasının əməkdar artisti (2012).

 Həyatı 
Quliyeva Şəlalə Şahvələd qızı 23 yanvar 1977-ci ildə Mingəçevir şəhərində anadan olmuşdur. 1995-ci ildə Azərbaycan Dövlət İncəsənət və Mədəniyyət Universitetində dram-kino aktyor fakültəsinə daxil olmuşdur. Tələbə ikən sənət müəllimi, kursun rəhbəri Azər Paşa Nemətov nasir-dramaturq Elçinin "Ah, Paris…Paris!.." satirik komediyasınının Azərbaycan Akademik Milli Dram Teatrında tamaşasında rol almışdır. 1996-cı ildə Akademik Teatrın aktrisasıdır. Həmin ildən başlayaraq Şəlalə Şahvələdqızı yaşına və səhnə qabiliyyətinə uyğun rollar oynamağa başlayıb. 1999-cu ildə universitet təhsilini başa vurub. Həm dramatik, həm də komediya janrlı tamaşalarda müxtəlif rollar ifa etmişdir.

2011-ci ildə Moskvada Beynalxalq teatr məktəbinin aktyor sənəti üzrə ali kursunun məzunudur.

 Mükafatları 
2004-cü ildə Gənclər, İdman və Turizm nazirliyi tərəfindən "İlin ən yaxşı aktrisası" nominasiyası üzrə mükafatlandırılıb.

9 may 2012-ci il tarixdə ona Azərbaycan Respublikasının Əməkdar Artisti fəxri adı verilmişdir. 1 may 2017-ci ildə, 9 may 2018-ci ildə, 10 may 2019-cu ildə, 7 may 2021-ci ildə, 10 may 2022-ci ildə, 6 may 2023-cü ildə və 8 may 2025-ci ildə Prezident Mükafatına layiq görülmüşdür.

28 dekabr 2025-ci il tarixində Ən yaxşı qadın rolu ifasına görə  Azərbaycan Kino Akademiyasının “Qızıl Pəri” – 2025 kino və tv üzrə peşə mükafatına laiq görülmüşdü– “Əqrəb mövsümü. İki dünya bir olsa da”, İTV, ART Film Baku, 45’22”, 2025

Atası Şahvələd Quliyev Mingəçevir şəhərinin ilk qurucularındandır.

 Teatr səhnəsindəki rolları 

 Elçin "Ah, Paris… Paris" – Gülbəniz
 B.Vahabzadə "Özümüzü kəsən qılınc" – Mələk
 Elçin "Mənim sevimli dəlim" -Şəfqət bacısı
 V.Rozov "Şadlıq sorağında" – Fira
 Elçin "Mənim ərim dəlidir" – Qız
 N.Xəzri "Burla Xatun" – Banuçiçək
 Ç.Aytmatov "Sokratın anma gecəsi" – Qız
 H.Həsənov "Brüsseldən məktublar" – Pianoçu
 X.Qoca "Hərənin öz payı" – Partiyaçı; Jurnalist
 J.Rasin "Fedra" – İsmena
 B.Vahabzadə "Rəqabət" – Səbinə
 A.Kamyu "Anlaşılmazlıq" – Mariya
 İ.Şıxlı "Ölüləri qəbristanlıqda bastırın" – Qəndab
 A.Şaiq "Eloğlu" – Telli
 Ə.Əmirli "Mesenat"- Sürəyya
 Xanim "Tülkü-tülkü-tünbəki"-İlan
 Elçin "Teleskop"-Xanım
 M.F.Axundov "Sərqüzəşti-vəziri-xani Lənkaran"-Şölə
 Sagarelli "Xanuma"-Tekle
 V.Hüqo "Qadının məhəbbəti"-Qız
 Elçin "Şekspir"-Ər-arvad
 M.Friş "Don Juan"-Selestina
 C.Məmmədquluzadə "Anamın kitabı"-Gülbahar
 R.Kuni "Zorən şorqöz"-Pomella
 B.Nuşiç "Nazirin xanımı" — Dara
 Yev.Şvarts "Kölgə"- Yuliya Juli
 E.E. Şmitt" Müsyö İbrahim və Quran çiçəyi"-Bricit Bardo
 N.Qoqol "Müfəttiş"- Anna Andreyevna
 Y.Polyakov"Sinif yoldaşları" — Anna Falikova
 A.Tolstoy "Buratino" - Tülkü Alisa
 C. Zeynallı " Şükrüyyə" - Qadın müstəntiq 
 Anar "Dantenin yubileyi" - Səfurə

 Filmoqrafiya 
 Dəvətnamə (film, 2003)
 Yanmış körpülər (film, 2007)
 Akademik Yusif Məmmədəliyev (film, 2005)
 Bir dəfə Qafqazda (film, 2007)
 Kuklalar (film, 2009)
 Qayınana (serial, 2011) — Pərvin
 Şəbəkə (film, 2011)
 Qardaşdan yaxşısı yox idi (film, 2010) — Lətifə
 Üç qız (film, 2005) — muzey bələdçisi
 Sənə inanıram (serial) — Gülgəz
 Səni ürəyim sevdi (serial) — Lalə
 İstəməsən, götürməzsən (Mozalan N 197)
 "Vicdan haqqı" (teleserial, 2016, 48-ci bölüm) - Zina
 Qış nağılı
 Qarabağ. İkinci film. " Canım mənim " - Salatın Əsgərova
 "Əqrəb mövsümü-2" - Şahnaz
 " Tilov" (serial, 2025) - Gülnar
 " Borc" (bədii film, 2024) - Xumar xala

 İstinadlar 

Kateqoriya:Azərbaycan aktrisaları
Kateqoriya:Azərbaycan Dövlət Mədəniyyət və İncəsənət Universitetinin məzunları